Vullnetarët rigjallërojnë lumin Los Anxheles
Procesi i pastrimit të tij është pjesë e përpjekjeve për ta rikthyer lumin në gjendjen e tij natyrore
Në këto kanale të mbrojtjes nga përmbytjet rrjedh lumi Los Anxheles. Në pjesën më të madhe të vitit, ai është i tharë, por gjatë shirave të dimrit lumi rikthehet në jetë i fuqishëm. Çdo prill, ndërkohë që niveli i ujit bie, vullnetarë si Sigita Saliklis pastrojnë të gjitha mbeturinat që bllokohen mes bimëve gjatë dimrit të kaluar. Por ka edhe objekte më të mëdha, thotë vullnetarja Julie Colomes. Kafshët po rikthehen, thotë Senatori i shtetit të Kalifornisë Kevin de León, i cili mbështet përpjekjet për ripërtëritjen e lumit. Elementë të lumit krijojnë një sistem pastrues natyror, thotë Melanie Winter e grupit të mjedisit Projekti për Lumin. Pastrimi i lumit të Los Anxhelesit është pjesë e një përpjekjeje kombëtare për të zbukuruar Amerikën. Paul Racs është koordinatori lokal. "Në të gjithë vendin, ka mijëra vullnetarë që po marrin pjesë në pastrimin e mjediseve të përbashkëta dhe në programet e zbukurimit të tyre." Kjo ditë shërbimi vullnetar në Los Anxheles sjell njerëzit së bashku rreth lumit, thotë themeluesi i grupit Miqtë e lumit Los Anxheles, Lewis MacAdams. Këta vullnetarë shpresojmë ta shndërrojnë lumin 80 kilometra të gjatë në një pjesë të rëndësishme të peisazhit të Los Anxhelesit, ashtu siç ishte pas krijimit të qytetit dy shekuj më parë.